Baeti bana ba ne ba bolela litaba tse molemo, mohlomong ba bang ba ne ba fetisa melaetsa ea Johanne, e le baromuoa kapa e le balebeli ba tsamaeang. Johanne o ile a re: “Etsoe ba ile ba tsoa ka lebaka la lebitso la hae.” (3 Jo 7) O ne a sa tsoa bua ka Molimo (bona temana ea 6), kahoo ha a ne a re “ka lebaka la lebitso la hae” o ne a bua ka Jehova. Baeti bana ba ne ba lokela ho amoheloa hantle hobane e ne e le Bakreste, joalokaha Johanne a itse: “Re tlamehile ho bontša batho ba joalo kamohelo ea baeti, e le hore re ka ba basebetsi-’moho ’neteng.”—3 Jo 8. 1 Eitse ha ho se ho tla feta matsatsi a tsheletseng, e ntoo ba Paseka, Jesu a fihla Bethania, moo Lasaro ya neng a shwele, a bileng a tsoswa ke yena, a neng a le teng. 2 A etsetswa selallo teng; Maretha o ne a ba sebeletsa; mme Lasaro e ne e le e mong wa ba dutseng dijong le yena. 3 Yaba Maria o nka ponto ya setlolo sa nareda e hlwekileng e theko e thata, a tlotsa maoto a Jesu, mme a mo hlakola maoto ka moriri wa hae. Ntlo ya ya ba ya tlala monkgo wa setlolo. 4 Yaba e mong wa barutuwa ba hae, Judase Iskariota, mora Simone, ya neng a tla mo eka, o re: 5 Setlolo seo se ne se sa rekeleng didenare tse makgolo a mararo, tsa newa bafumanehi na? 6 A rialo, e seng kahobane a ne a hlokomela bafumanehi, empa e le kahobane e ne e le leshodu; ke yena ya neng a na le mokotlana wa ditjhelete, mme o ne a inkela se kenngwang teng. 7 Empa Jesu a re: Mo lese; o se boloketse letsatsi la ho epelwa ha ka. 8 Hobane haele bafumanehi, le tla nne le be le bona kamehla; empa nna, le ke ke la ba le nna kamehla. 9 Bajuda ba bangata haholo ba utlwa hore o hona moo, mme ba tla, e seng ho bona Jesu feela, ba tla le ho bona Lasaro eo a neng a mo tsositse bafung. 10 Baprista ba baholo ba mpa ba rera hammoho ho bolaya le yena Lasaro. 11 Hobane Bajuda ba bangata ba ne ba ba tlohela ka baka la hae, mme ba ne ba dumela ho Jesu.